62020TO0771_INF
Sklep Splošnega sodišča (deveti senat) z dne 10. novembra 2021 –KS in KD/Svet in drugi
(Zadeva T‑771/20)
„Odškodninska tožba – Skupna zunanja in varnostna politika – Misija Eulex Kosovo – Očitna nepristojnost“
Skupna zunanja in varnostna politika – Pristojnost sodišča Unije – Odškodninska tožba – Tožba za povrnitev škode, ki je nastala zaradi dejanj in opustitev Sveta, Komisije in Evropske službe za zunanje delovanje (ESZD) – Politična ali strateška vprašanja, povezana z opredelitvijo dejavnosti, prednostnih nalog in virov misije Unije – Izključitev
(člena 24(1), drugi odstavek, in 40 PEU; členi 263, 265, 268 in 275 PDEU; Skupni ukrep Sveta 2008/124)
(Glej točke od 28 do 33 in od 39 do 42.)
Predmet
Predlog, ki temelji na členu 268 PDEU, se nanaša na povrnitev škode, ki naj bi jo tožečima strankama povzročila različna dejanja in opustitve Sveta, Komisije in ESZD v okviru izvajanja Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (UL 2008, L 42, str. 92), in zlasti preiskave v zvezi z izginotjem in umorom članov družine tožečih strank leta 1999 v Prištini (Kosovo), opravljene med to misijo.
Izrek
1.
Tožba se zavrže zaradi očitne nepristojnosti Splošnega sodišča za njeno obravnavanje.
2.
KS in KD nosita svoje stroške in stroške, nastale Svetu Evropske unije in Evropski komisiji.
3.
Evropska služba za zunanje delovanje (ESZD) nosi svoje stroške.